મુંબઈ , 23 જાન્યુઆરી : બૉલીવુડમાં એક વખત એવો હતો કે ખાસ અને મહત્વના ઍવૉર્ડ્સ ફંક્શન યોજાતા હતાં , પરંતુ હવે તો અનેક ઍવૉર્ડ્સ ફંક્શન યોજાતા રહે છે . આમ છતાં બૉલીવુડને સૌથી વધુ જે ઍવૉર્ડનો ઇંતેજાર રહે છે , તે છે ફિલ્મી દુનિયાનો સર્વશ્રેષ્ઠ ઍવૉર્ડ ફિલ્મફૅર . સ્ક્રીન ઍવૉર્ડ્સ બાદ હવે બૉલીવુડ માટેનો સૌથી મહત્વનો ઍવૉર્ડ ફંક્શન ફિલ્મફૅર ઍવૉર્ડ્સ ફંક્શન યોજાનાર છે . બૉલીવુડની તમામ હસ્તીઓ આવી સાંજનો આતુરતાપૂર્વક ઇંતેજાર કરતી હોય છે . ફિલ્મફૅર ઍવૉર્ડ્સ આવતીકાલે યોજાનાર છે અને તેના માટે જોરદાર તૈયારીઓ થઈ રહી છે . સિતારાઓના ઠુમકા અને ઍવૉર્ડ્સની ભરમાર સાથેના આ સમારંભ માટે બૉલીવુડની મહત્વની સેલિબ્રિટીઓ રિહર્સલમાં જોતરાઈ ગઈ છે . 59મા ફિલ્મફૅર ઍવૉર્ડ્સ સમારંભની યજમાની આ વખતે પ્રિયંકા ચોપરા અને રણબીર કપૂર કરવાના છે . રણબીર અને પ્રિયંકા ચોપરા પણ આ કાર્યક્રમ માટે જોરદાર રિહર્સલ કરી રહ્યાં છે , તો માધુરી દીક્ષિત , રણવીર સિંહ , સલમાન ખાન જેવા સ્ટાર્સ પણ આ સમારંભમાં પરફૉર્મન્સ આપવા માટે પરસેવો પાડી રહ્યાં છે . વિશ્વાસ ન થતો હોય તો જોઈ લ્યો આ તસવીરો :